Η **Ρεγγίνα Ούλμαν** (Γερμανικά: *Regine Kohn Ulmann*) (1847–1938), επίσης γνωστή με τα λογοτεχνικά ονόματά της *Γέρτρουντ Μπέργκερ* και *Άγκνες Θάι*, ήταν Αυστριακή διευθύντρια σχολείου, συντάκτρια και φεμινίστρια. Ενεργό μέλος του εβραϊκού γυναικείου κινήματος, το 1866 ήταν μία από τις έξι γυναίκες που ίδρυσαν την Ένωση Υποστήριξης Θηλέων (Mädchen Unterstutzungs-Verein), που αργότερα έγινε διευθύντρια των σχολών κατάρτισης του συλλόγου για φτωχά Εβραϊκά κορίτσια.

Οικογένεια και εκπαίδευση
-------------------------

Γεννημένη την 1η Σεπτεμβρίου 1847 στη Βιέννη, η Ρεγγίνα Κον ήταν η κόρη του εμπόρου Γουλφ (Βίλχελμ) Κον (περίπου 1810–1884) και της σύζυγός του Νέττυ (1813–1855). Το 1867, παντρεύτηκε τον έμπορο Σίγκμουντ Ούλμαν (1835-1914). Μετά τον πρόωρο θάνατο της μητέρας της, η Κον εκπαιδεύτηκε ιδιωτικά υπό τη καθοδήγηση της μητέρας της.

Καριέρα
-------

Το 1867, όταν ήταν μόλις 19 ετών, η Ρεγγίνα Ούλμαν ήταν συνιδρύτρια της Ένωσης Υποστήριξης Θηλέων που σχεδιάστηκε για να παρέχει εκπαιδευτική υποστήριξη και επαγγελματική κατάρτιση σε κορίτσια από φτωχές εβραϊκές οικογένειες. Το 1889, ίδρυσε μια εκπαιδευτική σχολή για τις γυναίκες με αντικείμενο τη φροντίδα των παιδιών και το 1905, ξεκίνησε μαθήματα που οδηγούσαν στην απασχόληση των γυναικών ως επαγγελματικά στελέχη.

Καθώς η οικογένειά της υπέφερε από το κραχ του χρηματιστηρίου του 1874, ολοκλήρωσε μια εκπαιδευτική σχολή και διευθύνε αρχικά το σχολείο κατάρτισης πριν αναλάβει την περαιτέρω ανάπτυξη του συλλόγου υποστήριξης κοριτσιών. Κατά τα επόμενα χρόνια, ο αριθμός των κοριτσιών που φοιτούσαν στο σχολείο κατάρτισης αυξήθηκε σημαντικά. Μετά το θάνατο της Πώλα Φρανκλ-Χότσβαρτ το 1895, η Ούλμαν έγινε διευθύντρια του συλλόγου που, από το 1902, ήταν γνωστή ως Ομοσπονδία Γυναικειών Οργανώσεων της Αυστρίας (Bund Österreichischer Frauenvereine).

Το 1896, σε συνεργασία με την Μάριαν Χάινις ηγήθηκε της Ένωσης Κοινωνικής Βοήθειας των Γυναικών και έγινε μια από τις σημαντικότερες προσωπικότητες του αυστριακού γυναικείου κινήματος. Δραστηριοποιήθηκε επίσης σε πολλές άλλες γυναικείες οργανώσεις, συμπεριλαμβανομένου της Ένωσης Ευημερίας των Γυναικών (Verband Weiblische Fürsorge), την οποία προήδρευσε αργότερα μέχρι το 1938. Συγκεκριμένα, η ένωση συγκέντρωσε 40 μη πολιτικές οργανώσεις πρόνοιας προκειμένου να εξασφαλίσει καλύτερο συντονισμό κατά τον Πρώτο Παγκόσμιο Πόλεμο.

Το 1923, μαζί με την Ανίτα Μίλερ-Κοέν και τη Μάριαν Χάινις, οργάνωσε το Πρώτο Παγκόσμιο Συνέδριο Εβραϊκών Γυναικών που άνοιξε στο Χόφμπουργκ.Κατά τη διάρκεια του συνεδρίου, παρουσίασε την ιστορία των εβραϊκών γυναικείων οργανώσεων στην Αυστρία.

Η Ούλμαν ήταν επίσης ενεργή ως δημοσιογράφος και συντάκτρια, γράφοντας άρθρα σε όλα τα κύρια όργανα του γυναικείου κινήματος. Για περίπου 27 χρόνια, ήταν αρχισυντάκτρια του Das Blatt der Hausfrau. Συνέβαλε επίσης με άρθρα στον αυστριακό, γερμανικό και ελβετικό τύπο, ειδικά στο Neue Freie Presse, το Osterreichische Volkszeitung, το Wiener Mode, το Vossische Zeitung και το Neues Wiener Tagblatt.

Η Ρεγγίνα Ούλμαν πέθανε στη Βιέννη στις 13 Μαρτίου 1939.

Βραβεία και διακρίσεις
----------------------

Το 1937, η Ούλμαν τιμήθηκε με το Χρυσό Πολιτικό Μετάλλιο Αξίας της Αυστρίας (Goldenes Verdienstzeichen des österreichischen Verdienstordens).

Παραπομπές
----------

1. ↑  (Γερμανικά) *Biographien der österreichischen Dichterinnen und Schriftstellerinnen*. 1893. www.literature.at/viewer.alo?objid=12226&page=3&viewmode=overview. σελ. 56.
2. 1 2  *Handbuch österreichischer Autorinnen und Autoren jüdischer Herkunft 18. bis 20. Jahrhundert*. Walter de Gruyter. 22  Δεκεμβρίου 2011. Ανακτήθηκε στις 25  Φεβρουαρίου 2022. σελ. 1397. ISBN-13 978-3-11-094900-1.
3. ↑  (Γερμανικά) *Österreichisches Biographisches Lexikon 1815–1950*. Αυστριακή Ακαδημία Επιστημών. U/Ulmann\_Regine\_1847\_1939. Ανακτήθηκε στις 25  Φεβρουαρίου 2022.
4. ↑  *WeChangEd*. www.wechanged.ugent.be/wechanged-database/.
5. 1 2  «Ulmann Regine, geb. Kohn, Ps. Gertrud Bürger, Agnes Thal Schuldirektorin, Redakteurin und Vereinsfunktionärin» (στα Γερμανικά). Universität Wien. Ανακτήθηκε στις 25 Νοεμβρίου 2018.
6. ↑  «Regine Ulmann» (στα Γερμανικά). Ariadne: Frauen in Bewegung: 1848-1938. Αρχειοθετήθηκε από το πρωτότυπο στις 3 Δεκεμβρίου 2019. Ανακτήθηκε στις 25 Νοεμβρίου 2018.
7. 1 2 3 4 5 6 7  «Ulmann, Regine; geb. Kohn, Ps. Gertrud Bürger, Agnes Thal (1847–1939), Vereinsfunktionärin, Journalistin und Frauenrechtlerin» (στα Γερμανικά). Österreichisches Biographisches Lexikon. Ανακτήθηκε στις 25 Νοεμβρίου 2018.
8. ↑  *World Congress of Jewish Women, Vienna, May 6—11th, 1923*. Steering Committee of the World Congress of Jewish Women. 1923. σελ. 55-.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 487148209323700460009
* LCCN: no2016164155
* GND: 1141333244

 |

 |